ΕΝΩΣΗ ΠΟΔΟΣΦΑΙΡΙΚΩΝ ΣΩΜΑΤΕΙΩΝ ΒΟΙΩΤΙΑΣ
**** Ε.Π.Σ.Β ****
Καραγιαννοπούλου 57 ΤΚ .32131 e-mail : epsv@otenet.gr
Τηλ. 2261022992 Fax 2261026226
Αριθμ. Πρωτ 442                                                                   Λιβαδειά 13-11-2017

Π ΡΟΣ
ΟΛΑ ΤΑ ΣΩΜΑΤΕΙΑ ΤΟΥ ΠΑΙΔΙΚΟΥ, ΠΡΟΠΑΙΔΩΝ 
και JUNIOR’S ΠΡΩΤΑΘΛΗΜΑΤΟΣ
ΕΔΡΕΣ ΤΟΥΣ

ΠΡΟΚΗΡΥΞΗ 
ΠΡΩΤΑΘΛΗΜΑΤΩΝ ΥΠΟΔΟΜΩΝ 
ΠΕΡΙΟΔΟΥ 2017 – 2018

Η Ε.Π.Σ. Βοιωτίας αφού έλαβε υπόψη
- το καταστατικό της ΕΠΟ εναρμονισμένο με το καταστατικό της UEFA 
- το καταστατικό της Ε.Π.Σ.Β 
- τον ΚΑΠ
- τους κανόνες Παιδείας ποδ/ρου και
- την αριθμ. 13/2017 απόφαση της Ε.Ε. της Ε.Π.Σ.Β

ΠΡΟΚΗΡΥΣΣΕΙ
Τους αγώνες ΠΡΩΤΑΘΛΗΜΑΤΟΣ ΠΑΙΔΙΚΟΥ, ΠΡΟΠΑΙΔΩΝ και JUNIOR περιόδου 2017-2018 στο οποίο θα συμμετάσχουν τα σωματεία που επιθυμούν να λάβουν μέρος, με γραπτή δήλωση συμμετοχής, την οποία θα υποβάλλουν στην Ε.Π.Σ.Βοιωτίας μέχρι 27/10/2016.

1.ΕΝΝΟΙΑ ΤΗΣ ΠΡΟΚΗΡΥΞΗΣ:
Η Προκήρυξη αυτή είναι πρόσκληση για σύμβαση προσχώρησης μεταξύ της Ε.Π.Σ. Βοιωτίας και των ομάδων που έχουν δικαίωμα συμμετοχής στα πρωταθλήματα αυτά.

2.ΗΜΕΡΟΜΗΝΙΑ ΕΝΑΡΞΗΣ ΑΓΩΝΩΝ:
Με την 13/2017 απόφαση της Ε.Ε. η έναρξη των αγώνων αυτών ορίζεται η 25,26/11/2017 για όλα τα πρωταθλήματα υποδομής (Παιδικό, Προπαίδων, Junior).

3.ΔΗΛΩΣΗ ΣΥΜΜΕΤΟΧΗΣ:
Οι δηλώσεις συμμετοχής θα γίνονται δεκτές μέχρι 27/10/2017.
- Το παράβολο συμμετοχής για τη δήλωση στο Παιδικό πρωτάθλημα ανέρχεται στο ποσό των 100 € 
- Το παράβολο συμμετοχής για τη δήλωση στο πρωτάθλημα Προπαίδων ανέρχεται στο ποσό των 70 € .
- Το παράβολο συμμετοχής για τη δήλωση στο πρωτάθλημα Junior's ανέρχεται στο ποσό των 50 €

4.ΧΡΩΜΑ ΣΤΟΛΗΣ ΚΑΙ ΕΔΡΑ (ΓΗΠΕΔΟ) ΣΩΜΑΤΕΙΟΥ:
Το σωματείο που θα δηλώσει συμμετοχή, υποχρεούται να γνωρίσει στην Ε.Π.Σ. Βοιωτίας το χρώμα της στολής των ποδ/των του καθώς και το γήπεδο που θα χρησιμοποιηθεί για τους αγώνες του με την έναρξη του πρωταθλήματος.

5.ΒΑΘΜΟΛΟΓΙΑ ΟΜΑΔΩΝ:
Για κάθε αποτέλεσμα αγώνων οι διαγωνιζόμενες ομάδες βαθμολογούνται σύμφωνα με το άρθρο 20 του ΚΑΠ.

6.ΟΡΙΣΤΙΚΗ ΒΑΘΜΟΛΟΓΙΚΗ ΚΑΤΑΤΑΞΗ:
Η κατάταξη των ομάδων στο βαθμολογικό πίνακα και η επικύρωσή της από την Ε.Ε της Ε.Π.Σ. Βοιωτίας θα γίνει ως εξής:
  Μετά το τέλος των αγώνων της α' φάσης συντάσσεται βαθμολογικός πίνακας και οι ομάδες κατατάσσονται κατά σειρά με κριτήριο το σύνολο των βαθμών που συγκέντρωσε η κάθε μία.
  Σε περίπτωση που από τον ανωτέρω πίνακα προκύπτει ισοβαθμία ομάδων συντάσσεται ειδικός βοηθητικός πίνακας για τις ομάδες που ισοβαθμούν με κριτήριο το σύνολο των βαθμών που συγκέντρωσε η κάθε μία στους μεταξύ τους αγώνες.
  Εάν μετά την σύνταξη του παραπάνω βοηθητικού πίνακα προκύπτει νέα ισοβαθμία ομάδων τότε για τις ομάδες αυτές που ισοβαθμούν συντάσσεται άλλος βοηθητικός πίνακας με κριτήριο τη διαφορά τερμάτων στους μεταξύ τους αγώνες.
  Σε περίπτωση που και πάλι προκύψει ισοβαθμία, τότε επανερχόμαστε στον αρχικό βαθμολογικό πίνακα και λαμβάνεται ως κριτήριο η διαφορά τερμάτων στο σύνολο των αγώνων που έδωσε η κάθε ομάδα στη φάση αυτή.
  Εάν και πάλι προκύψει ισοβαθμία, τότε λαμβάνεται ως κριτήριο από τον αρχικό πίνακα ο αριθμός των τερμάτων που πέτυχε κάθε ομάδα ( και προηγείται η ομάδα που πέτυχε τα περισσότερα τέρματα).
  Τέλος εάν και μετά την παραπάνω διαδικασία υπάρχει ισοβαθμία ομάδων εφαρμόζεται η παρ.8 του άρθρου 20 του ΚΑΠ.

7.ΑΔΕΙΑ ΤΕΛΕΣΗΣ ΑΓΩΝΩΝ - ΤΗΡΗΣΗ ΤΑΞΗΣ - ΑΝΑΒΟΛΗ - ΔΙΑΚΟΠΗ ΑΓΩΝΑ:
α) Τα σωματεία οφείλουν να μεριμνούν ώστε να προσέρχονται κανονικά στους προγραμματισμένους αγώνες του πρωταθλήματος της κατηγορίας ή των κατηγοριών που συμμετέχουν. Κάθε ομάδα οφείλει να προσέρχεται στο γήπεδο τέλεσης του αγώνα τουλάχιστον μισή ώρα πριν την προγραμματισμένη ώρα έναρξης του αγώνα και να παρουσιάζεται έγκαιρα στον αγωνιστικό χώρο, έτοιμη για την έναρξη του αγώνα.

β) Η απόφαση μη τέλεσης ή διακοπής του αγώνα και οι λόγοι που οδήγησαν σε αυτήν θα αναγράφονται ΥΠΟΧΡΕΩΤΙΚΑ στο φύλλο αγώνα και θα υπογράφεται από τους υπεύθυνους και τους αρχηγούς των δύο ομάδων.

γ) Αγώνας που αναβλήθηκε ή διακόπηκε εξαιτίας καιρικών συνθηκών, διεξάγεται κατόπιν αποφάσεως της διοργανώτριας Ένωσης μέσα σε (15) ημέρες από την αναβολή ή διακοπή τους
(άρθρο 21 παρ. 1 του ΚΑΠ).
Ο επανοριζόμενος αγώνας συνεχίζεται για το υπολειπόμενο της διακοπής χρονικό διάστημα με τους ίδιους όρους που υπήρχαν κατά τη διακοπή.
Σε περίπτωση νέας αναβολής ή διακοπής, οι αγώνες γίνονται μέσα στο ίδιο γήπεδο που έχει αρχικά οριστεί.

δ) Ομάδα που δεν θα κατέλθει να αγωνιστεί σε τρεις (3) αγώνες, χωρίς να υπάρχει σοβαρός λόγος ανώτερης βίας (ο οποίος θα πρέπει να αναφέρεται με έγγραφο προς την Επιτροπή Πρωταθλημάτων Υποδομών, το αργότερο πέντε εργάσιμες ημέρες πριν την διεξαγωγή του αγώνα), θεωρείται ότι αποχώρησε με τη θέλησή της και δεν μπορεί να επανέλθει στους αγώνες του πρωταθλήματος της κατηγορίας που συμμετέχει της αγωνιστική περίοδο 2017-18.

ε) Δεν δικαιολογείται αναβολή αγώνα λόγω συμμετοχής ομάδας σε ιδιωτικό τουρνουά.
Σε περίπτωση που σωματείο θα δηλώσει αδυναμία να κατέλθει να αγωνιστεί σε αγώνα, επικαλούμενο τη συμμετοχή αθλητών του σε σχολικές εκδρομές και σε άλλες σχολικές δραστηριότητες και δεν προσκομίσει τα πιο κάτω έγγραφα:
►	Βεβαίωση σχολείου φοίτησης τουλάχιστον τεσσάρων ατόμων
►	Ιατρική γνωμάτευση για την ασθένεια ,

και με την προϋπόθεση το αίτημα θα πρέπει να υποβάλλεται δέκα (10) ημέρες πριν τη διεξαγωγή του αγώνα, ο αγώνας θα κατακυρώνεται υπέρ του αντιπάλου σωματείου με τέρματα 3-0 και τρεις (3) βαθμούς.
  Αν δεν υποβληθεί στο παραπάνω χρονικό διάστημα ΔΕΝ θα εξετάζεται και κατά συνέπεια δεν θα γίνεται δεκτό.
  Τα γηπεδούχα σωματεία πρέπει να λαμβάνουν όλα τα κατάλληλα μέτρα πρόληψης και καταστολής πράξεων που δυσφημούν το άθλημα ή διεγείρουν το φίλαθλο κοινό και είναι υπεύθυνα για τα μέτρα τάξης για κάθε αντιαθλητική ενέργεια των ποδ/των, μελών οπαδών και θεατών τους.
Σε περίπτωση που θα δημιουργηθούν επεισόδια που μπορούν να δυσφημούν το άθλημα ή να διεγείρουν το φίλαθλο κοινό από τα πρόσωπα που προαναφέραμε, το υπαίτιο σωματείο θα ΑΠΟΒΑΛΛΕΤΑΙ από τους πιο πέρα αγώνες πρωταθλήματος αυτού - εκτός από τις κυρώσεις που αναφέρονται στον ΚΑΠ.
Οι διαγωνιζόμενες ομάδες οφείλουν να συμμορφώνονται προς τις επιβαλλόμενες σε αυτές υπό των αρμοδίων οργάνων υποχρεώσεις και να υλοποιούν τους επιτασσόμενους σε αυτές όρους και να λαμβάνουν κάθε προληπτικό μέτρο το οποίο από τις συνθήκες απαιτείται για την ομαλή διεξαγωγή των αγώνων. Τα σωματεία είναι εις ολόκληρο και αλληλέγγυα υπεύθυνα για τις χρηματικές ποινές που επιβάλλονται σε ποδ/τές και αξιωματούχους των ομάδων τους (άρθρο 6 § 3β του Π.Κ ).

8.ΟΙΚΟΝΟΜΙΚΗ ΟΡΓΑΝΩΣΗ – ΕΠΙΣΤΑΣΙΑ ΚΑΙ ΔΙΑΧΕΙΡΙΣΗ ΑΓΩΝΩΝ:
  Η οικονομική οργάνωση, επιστασία και διαχείριση των αγώνων, θα γίνεται σύμφωνα με το άρθρο 26 του ΚΑΠ.

9.ΠΑΡΑΒΟΛΑ ΕΝΣΤΑΣΕΩΝ - ΕΝΣΤΑΣΕΙΣ:
α) Για τις ενστάσεις του άρθρου 23 παρ. 1 του ΚΑΠ, το τέλος λειτουργίας της Επιτροπής και το παράβολο ορίζεται κατόπιν αποφάσεως της Ε.Ε της Ε.Π.Σ.Β (άρθρο 23 § 6γ'του καπ ) σε:
	ΕΝΣΤΑΣΕΙΣ	ΤΕΛΟΣ ΛΕΙΤΟΥΡΠΑΣ ΕΠΙΤΡΟΠΗΣ	ΠΑΡΑΒΟΛΟ	ΣΥΝΟΛΟ	
1.	Για αντικανονικότητα του γηπέδου	180 €	120 €	300 €	
2.	Για αντικανονικό ορισμό διαιτητού ή βοηθών διαιτητοϋ	180 €	120 €	300 €	
3.	Για αντικανονική διακοπή αγώνα	180 €	120 €	300 €	
4.	Για αντικανονική συμμετοχή ποδ/τη	180 €	120 €	300 €	
5.	Γ ια πλαστοπροσωπία ποδ/τη	180 €	120 €	300 €	

β) Οι διαγωνιζόμενες ομάδες μπορούν να υποβάλλουν - περιοριστικά μόνο με τον αρχηγό τους - τις ενστάσεις τους άρθρου 23 παρ.2 εδ. α' του ΚΑΠ .
γ) Για τις υπόλοιπες ενστάσεις εφαρμόζεται η διάταξη του άρθρου 23 παρ.5 του ΚΑΠ. Η συζήτηση των ενστάσεων αυτών είναι υποχρεωτική, τυχόν παραίτηση της ενιστάμενης ομάδας, είναι ανίσχυρη και δεν λαμβάνεται υπόψη ( άρθρο 23 παρ.8 του ΚΑΠ).

10.ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΠΟΔ/ΤΩΝ
Οι ομάδες σε όλους τους αγώνες τους υποχρεούνται να έχουν μαζί τους και να παραδίδουν στο διαιτητή :
Α) το δελτίο Ε.Π.Ο. ατομικών στοιχείων και μεταβολών του ποδοσφαιριστή
Β) βεβαίωση ΕΠΣΒ αντί δελτίου για τις μικρές ηλικίες (μαζί με τα επικυρωμένα πιστοποιητικά γέννησης με ταυτοπροσωπία όλων των ποδοσφαιριστών)
Γ) κατάσταση υγείας των ποδ/τών
στην κατάσταση υγείας των ποδ/των θα αναγράφονται υποχρεωτικά τα πλήρη στοιχεία αυτών , θα φέρει δε ιατρική θεώρηση (παθολόγο, καρδιολόγο, αγροτικό γιατρό, αθλίατρο, ορθοπεδικό και γιατρό γενικής ιατρικής) στην οποία θα αναγράφονται ότι οι περιλαμβανόμενοι στον πίνακα ποδ/τές είναι πλήρως υγιείς και ικανοί να αγωνίζονται σε αγώνες της ομάδας τους.
  Με την ολοκλήρωση του συστήματος ελέγχου της υγείας των ποδ/των σύμφωνα με το πρόγραμμα της ΕΠΟ, η διαπίστωση της υγείας των ποδ/των θα αποδεικνύεται από τις αντίστοιχες βεβαιώσεις για ιατρική εξέταση του ποδ/τη, αντικαθιστώντας την ως άνω κατάσταση υγείας των ποδ/των.
  Χωρίς την προσκόμιση των παραπάνω δικαιολογητικών δεν είναι δυνατή η συμμετοχή κανενός ποδ/τη σε αγώνα των παραπάνω πρωταθλημάτων ( άρθρο 18 του ΚΑΠ)
Δ) ΠΡΟΑΙΡΕΤΙΚΑ για να εκτελεί χρέη προπονητή κάποιος, θα πρέπει να έχει δελτίο πιστοποίησης προπονητή ή προπονητών του σωματείου

ΔΙΚΑΙΟΛΟΓΗΤΙΚΑ ΠΡΩΤΗΣ ΕΓΓΡΑΦΗΣ
Τα δικαιολογητικά που χρειάζεται να προσκομιστούν στην ΕΠΣΒ για την έκδοση δελτίων Ε.Π.Ο ή βεβαίωσης Ε.Π.Σ.Β. για την συμμετοχή των ποδοσφαιριστών που θα συμμετάσχουν στα πρωταθλήματα υποδομών 2017 – 2018 είναι:

ΔΕΛΤΙΟ ΕΠΟ
Για την πρώτη εγγραφή ενός ποδοσφαιριστή στα μητρώα της ΕΠΟ απαιτείται η συμπλήρωση του δεκάτου (10) έτους της ηλικίας του ποδοσφαιριστή μέχρι την 31η Δεκεμβρίου του προηγούμενου έτους, από το έτος υποβολής της αίτησης μεταβολών ποδοσφαιριστή. Άρα δικαίωμα έκδοσης δελτίου στην ΕΠΟ έχουν οι γεννημένοι το 2006 και μεγαλύτεροι ηλικιακά ποδοσφαιριστές.

ΔΙΚΑΙΟΛΟΓΗΤΙΚΑ ΕΛΛΗΝΩΝ
-	ΔΥΟ ΦΩΤΟΓΡΑΦΙΕΣ
-	ΕΝΤΥΠΟ ΜΕΤΑΒΟΛΗΣ ΚΑΤΑΛΛΗΛΑ ΣΥΜΠΛΗΡΩΜΕΝΟ ΣΤΗΝ ΜΠΡΟΣΤΑ ΚΑΙ ΠΙΣΩ ΣΕΛΙΔΑ (Φωτογραφία και στοιχεία ποδοσφαιριστή, στοιχεία και σφραγίδα ομάδας, δήλωση κηδεμόνα, ιατρική βεβαίωση)
-	ΠΙΣΤΟΠΟΙΗΤΙΚΟ ΓΕΝΝΗΣΗΣ ΜΕ ΤΑΥΤΟΠΡΟΣΩΠΙΑ ΕΠΙΚΥΡΩΜΕΝΟ Ή ΦΩΤΟΤΥΠΙΑ ΤΗΣ ΑΣΤΥΝΟΜΙΚΗΣ ΤΑΥΤΟΤΗΤΑΣ ΕΠΙΚΥΡΩΜΕΝΗ  

ΔΙΚΑΙΟΛΟΓΗΤΙΚΑ ΑΛΛΟΔΑΠΩΝ
-	ΔΥΟ ΦΩΤΟΓΡΑΦΙΕΣ
-	ΞΕΝΟΓΛΩΣΣΟ ΕΝΤΥΠΟ ΜΕΤΑΒΟΛΗΣ ΚΑΤΑΛΛΗΛΑ ΣΥΜΠΛΗΡΩΜΕΝΟ ΣΤΗΝ ΜΠΡΟΣΤΑ ΚΑΙ ΠΙΣΩ ΣΕΛΙΔΑ (Φωτογραφία και στοιχεία ποδοσφαιριστή, στοιχεία και σφραγίδα ομάδας, δήλωση κηδεμόνα, ιατρική βεβαίωση) ΜΟΝΟ ΜΕ ΛΑΤΙΝΙΚΟΥΣ ΧΑΡΑΚΤΗΡΕΣ
-	ΑΔΕΙΑ ΠΑΡΑΜΟΝΗΣ ΕΠΙΚΥΡΩΜΕΝΗ
-	ΔΙΑΒΑΤΗΡΙΟ ΕΠΙΚΥΡΩΜΕΝΟ
-	ΒΕΒΑΙΩΣΗ ΤΟΥ ΑΡΜΟΔΙΟΥ ΔΗΜΟΣΙΟΥ ΑΣΦΑΛΙΣΤΙΚΟΥ ΦΟΡΕΑ
-	ΒΕΒΑΙΩΣΗ ΦΟΙΤΗΣΗΣ ΣΕ ΕΚΠΑΙΔΕΥΤΙΚΟ ΙΔΡΥΜΑ
-	ΠΙΣΤΟΠΟΙΗΤΙΚΟ ΤΗΣ ΑΡΜΟΔΙΑΣ ΑΡΧΗΣ ΤΟΥ ΚΡΑΤΟΥΣ (στην Αλλοδαπή) ΤΟΥ ΟΠΟΙΟΥ ΕΙΝΑΙ ΥΠΗΚΟΟΣ
-	ΕΠΙΚΥΡΩΜΕΝΗ ΕΠΙΣΗΜΗ ΜΕΤΑΦΡΑΣΗ ΣΤΑ ΕΛΛΗΝΙΚΑ ΤΟΥ ΠΑΡΑΠΑΝΩ ΠΙΣΤΟΠΟΙΗΤΙΚΟΥ ΤΗΣ ΑΡΜΟΔΙΑΣ ΑΡΧΗΣ
-	ΠΙΣΤΟΠΟΙΗΤΙΚΟ ΥΓΕΙΑΣ ΑΠΟ ΚΡΑΤΙΚΑ ΝΟΣΗΛΕΥΤΙΚΑ ΙΔΡΥΜΑΤΑ (στο οποίο υποχρεωτικά να αναγράφεται «ότι δεν πάσχει από νοσήματα που αποτελούν κίνδυνο για την δημόσια υγεία»)
-	ΥΠΟΒΟΛΗ ΑΙΤΗΣΗΣ ΠΡΟΣ Ε.Π.Ο. ΠΡΟΚΕΙΜΕΝΟΥ ΝΑ ΔΟΘΕΙ Η ΒΕΒΑΙΩΣΗ ΤΗΣ ΑΛΛΟΔΑΠΗΣ ΟΜΟΣΠΟΝΔΙΑΣ (ΥΠΟΒΑΛΛΕΤΑΙ ΑΠΟ ΤΗΝ ΕΠΣΒ)

ΒΕΒΑΙΩΣΗ ΣΥΜΜΕΤΟΧΗΣ Ε.Π.Σ.Β. (ΑΝΤΙ ΔΕΛΤΙΟΥ)
Βεβαίωση συμμετοχής στα πρωταθλήματα υποδομής για την περίοδο 2017 – 2018 θα παραχωρηθεί από την Ε.Π.Σ.Β. στους ποδοσφαιριστές που είναι γεννημένοι το 2007 και μικρότεροι ηλικιακά αφού δεν έχουν την κατάλληλη ηλικία για να τους εκδοθεί δελτίο Ε.Π.Ο.

 ΔΙΚΑΙΟΛΟΓΗΤΙΚΑ ΕΛΛΗΝΩΝ
-	ΔΥΟ ΦΩΤΟΓΡΑΦΙΕΣ
-	ΕΝΤΥΠΟ ΜΕΤΑΒΟΛΗΣ ΚΑΤΑΛΛΗΛΑ ΣΥΜΠΛΗΡΩΜΕΝΟ ΣΤΗΝ ΜΠΡΟΣΤΑ ΚΑΙ ΠΙΣΩ ΣΕΛΙΔΑ (Φωτογραφία και στοιχεία ποδοσφαιριστή, στοιχεία και σφραγίδα ομάδας, δήλωση κηδεμόνα, ιατρική βεβαίωση)
-	ΠΙΣΤΟΠΟΙΗΤΙΚΟ ΓΕΝΝΗΣΗΣ ΜΕ ΤΑΥΤΟΠΡΟΣΩΠΙΑ ΕΠΙΚΥΡΩΜΕΝΟ 

ΔΙΚΑΙΟΛΟΓΗΤΙΚΑ ΑΛΛΟΔΑΠΩΝ
-	ΔΥΟ ΦΩΤΟΓΡΑΦΙΕΣ
-	ΞΕΝΟΓΛΩΣΣΟ ΕΝΤΥΠΟ ΜΕΤΑΒΟΛΗΣ ΚΑΤΑΛΛΗΛΑ ΣΥΜΠΛΗΡΩΜΕΝΟ ΣΤΗΝ ΜΠΡΟΣΤΑ ΚΑΙ ΠΙΣΩ ΣΕΛΙΔΑ (Φωτογραφία και στοιχεία ποδοσφαιριστή, στοιχεία και σφραγίδα ομάδας, δήλωση κηδεμόνα, ιατρική βεβαίωση) ΜΟΝΟ ΜΕ ΛΑΤΙΝΙΚΟΥΣ ΧΑΡΑΚΤΗΡΕΣ
-	ΑΔΕΙΑ ΠΑΡΑΜΟΝΗΣ ΕΠΙΚΥΡΩΜΕΝΗ
-	ΔΙΑΒΑΤΗΡΙΟ ΕΠΙΚΥΡΩΜΕΝΟ

11.ΑΠΟΖΗΜΙΩΣΗ ΔΙΑΙΤΗΤΩΝ - ΓΗΠΕΔΟΥ - ΙΑΤΡΟΥ:
Για τις ομάδες που θα αγωνίζονται στις Αθλητικές Εγκαταστάσεις της Ένωσης, τα έξοδα θα είναι τα εξής: 

ΠΡΩΤΑΘΛΗΜΑ ΠΑΙΔΙΚΟ, ΠΡΟΠΑΙΔΩΝ: διαιτητές με έξοδα της ΕΠΣΒ + υποχρεωτικά γιατρός + 25 ευρώ για το γήπεδο.

ΠΡΩΤΑΘΛΗΜΑ JUNIOR’S: διαιτητές με έξοδα της ΕΠΣΒ + υποχρεωτικά γιατρός + 15 ευρώ για το γήπεδο.
 
12.ΕΠΙΛΥΣΗ ΑΘΛΗΤΙΚΩΝ ΔΙΑΦΟΡΩΝ:
Οι πάσης φύσης αθλητικές διαφορές, επιλύονται αποκλειστικά και μόνο από τα αρμόδια αθλητικά όργανα ( άρθρο 35 του ΚΑΠ).

13.ΓΕΝΙΚΕΣ ΔΙΑΤΑΞΕΙΣ:
Επειδή η διοργάνωση των παραπάνω πρωταθλημάτων στοχεύει στην επιβεβαίωση και περαιτέρω ανάπτυξη δεσμών φιλίας μεταξύ αθλουμένων και παραγόντων καθώς και την ανάδειξη των καλύτερων αθλητών μέσα από την ευγενή άμιλλα στους αγωνιστικούς χώρους, ορίζονται τα παρακάτω:
  α) Η διεξαγωγή των αγώνων των πρωταθλημάτων αυτών, γίνεται σύμφωνα με τις διατάξεις του ΚΑΠ και της Προκήρυξης αυτής και για κάθε τι που δεν προβλέπεται από την Αθλητική Νομοθεσία και την παρούσα Προκήρυξη, θα αποφασίζει η Ε.Ε. της Ε.Π.Σ. Βοιωτίας.

  β) Τα αιτήματα των σωματείων για αλλαγή (ημέρας, ώρας ή γηπέδου), θα γίνονται δέκα (10) ημέρες νωρίτερα του αγώνα και θα υλοποιούνται εφόσον αυτό είναι εφικτό.

  γ) Αρμοδιότητα για αναβολή των αγώνων, έχουν τη δυνατότητα μόνο η Ένωση και οι διαιτητές   (στο γήπεδο).

  δ) Ομάδα η οποία θα χρησιμοποιήσει ποδ/τη μεγαλύτερο σε ηλικία από εκείνη που αυτή η Προκήρυξη ορίζει για το παραπάνω πρωτάθλημα, θα ΑΠΟΒΑΛΛΕΤΑΙ από τους πιο πέρα αγώνες πρωταθλήματος ο αγώνας θα κατακυρώνεται υπέρ της αντίπαλης ομάδας , με απόφαση της Ε.Ε. της διοργανώτριας.

ε) Απαγορεύεται σε ποδ/τη να αγωνιστεί εντός εικοσιτετραώρου, σε δύο αγώνες του σωματείου που ανήκει. Παράβαση της διάταξης αυτής συνεπάγεται απώλεια του δεύτερου αγώνα, αν υποβληθεί ένσταση αντικανονικής συμμετοχής κατά τα οριζόμενα στο άρθρο 23 του ΚΑΠ. , ύστερα από απόφαση του Αρμόδιου Οργάνου.

ζ) Ομάδα η οποία θα κριθεί υπαίτια διακοπής αγώνα για οποιοδήποτε λόγο, εκτός από τις κυρώσεις που αναφέρονται στον ΚΑΠ, θα ΑΠΟΒΑΛΛΕΤΑΙ και από τους πιο πέρα αγώνες του πρωταθλήματος αυτού.

η) Σε περίπτωση που σωματείο δεν έχει ικανοποιητικό αριθμό ποδ/των, μπορεί να πάρει δανεικούς ποδ/τές από άλλο σωματείο.
Ο ποδ/της ή οι ποδ/τές αυτοί, θα δηλώνονται από την ομάδα που θα συμμετέχει σ' αυτά τα πρωταθλήματα, ως δανεικοί αλλά μόνο με την έναρξη του πρωταθλήματος δηλαδή θα αγωνίζονται με το δελτίο της ομάδας που ανήκουν και θα είναι αναγραμμένοι στην κατάσταση υγείας της ομάδας που αγωνίζονται.

θ) Και στα τρία  πρωταθλήματα υποδομής (Παιδικό - Προπαίδων - Junior) στην πρώτη φάση οι αγώνες θα διεξάγονται με έναν διαιτητή.

ι) Οι ποδ/τές που θα αγωνίζονται στα πρωταθλήματα υποδομής (σε όλες τις φάσεις των πρωταθλημάτων) θα πρέπει να αναγράφονται στην αρχική κατάσταση υγείας του σωματείου, με μόνη εξαίρεση τις πρώτες εγγραφές του κάθε σωματείου.

κ) ποδοσφαιριστές που δεν μετέχουν στα εν λόγω πρωταθλήματα υποδομής δεν δικαιούνται συμμετοχής στις Μικτές ομάδες της ΕΠΣ ΒΟΙΩΤΙΑΣ.

λ) η συμμετοχή των ποδοσφαιριστών στις Μικτές Ομάδες όταν καλούνται, είναι υποχρεωτική τόσο γι' αυτούς όσο και για τα σωματεία που ανήκουν. Σε περίπτωση άρνησης θα γίνει εφαρμογή του άρθρου 31 του ΚΑΠ.

μ) κάθε τι που δεν προβλέπεται στην παρούσα προκήρυξη θα ρυθμίζεται με απόφαση της Επιτροπής πρωταθλημάτων υποδομών της ΕΠΣ ΒΟΙΩΤΙΑΣ που είναι και η μόνη υπεύθυνη για τη διεξαγωγή των πρωταθλημάτων αυτών.

Η Εκτελεστική Επιτροπή της ΕΠΣ ΒΟΙΩΤΙΑΣ διατηρεί το απόλυτο δικαίωμα για μερική ή ολική τροποποίηση της προκήρυξης αυτής ή για την έκδοση συμπληρωματικής προκήρυξης, και μετά την έναρξη των αγώνων πρωταθλημάτων υποδομών.

ΠΑΙΔΙΚΟ ΠΡΩΤΑΘΛΗΜΑ
α) Στο Παιδικό πρωτάθλημα δικαίωμα συμμετοχής έχουν οι ποδοσφαιριστές γεννηθέντες από 01/01/ 2002 , 2003 και 2004 (μετά από απόφαση Ε.Ε/ΕΠΣΒ και εκπροσώπων σωματείων υποδομής).

β) οι ποδ/τές θα αγωνίζονται υποχρεωτικά με δελτίο αθλητικής ιδιότητας ΕΠΟ και Κατάσταση Υγείας.

γ) σε κάθε ομάδα θα συμμετάσχουν 11 ποδ/τές , οι αγώνες θα διεξάγονται σε κανονικό διαστάσεων γήπεδο, η διάρκεια των αγώνων θα είναι δύο ημίχρονα των 40' και θα χρησιμοποιείται κανονική μπάλα (5άρα).

δ) Τα γήπεδα τέλεσης των αγώνων θα είναι με φυσικό ή τεχνικό χλοοτάπητα και θα οριστούν με το αναλυτικό πρόγραμμα των αγώνων.

ε) Οι ομάδες θα χωριστούν σε ομίλους ανάλογα με τις δηλώσεις συμμετοχής που θα κατατεθούν στα γραφεία της ΕΠΣΒ και το πρωτάθλημα θα διεξαχθεί σε δύο (2) γύρους, 

ζ) Οι γηπεδούχες ομάδες θα οριστούν με το πρόγραμμα των αγώνων.

η) Η ημέρα και η ώρα έναρξης των αγώνων θα οριστούν με το αναλυτικό πρόγραμμα των αγώνων

θ) το σωματείο μπορεί να κάνει μέχρι και επτά (7) αλλαγές σε κάθε αγώνα του . 

ι) Η αποζημίωση των διαιτητών για το Παιδικό πρωτάθλημα θα είναι με έξοδα της ΕΠΣΒ  

κ) κύπελλα και μετάλλια θα απονεμηθούν στην πρωταθλήτρια και δευτεραθλήτρια ομάδα.

λ) Η ομάδα που δεν κατέρχεται να αγωνιστεί ή παραιτηθεί από αγώνα ή αγώνες ή αποχωρήσει από το Πρωτάθλημα ή παρουσιάζεται στον αγωνιστικό χώρο με λιγότερους του ελάχιστου επιτρεπόμενου ορίου ποδοσφαιριστές για την έναρξή του, χωρίς να συντρέχουν λόγοι ανωτέρας βίας, τιμωρείται, με απώλεια των αγώνων και χρηματική ποινή του ποσού των 200€ για τον πρώτο αγώνα, 300€ για τον δεύτερο αγώνα και 500€ για τον τρίτο αγώνα. Αφαιρούνται επίσης δύο (2) βαθμοί από το βαθμολογικό πίνακα της τρέχουσας ποδοσφαιρικής περιόδου και δύο (2) βαθμοί από τον πίνακα βαθμολογίας της επόμενης περιόδου για κάθε αγώνα που η ομάδα δεν παρουσιάζεται κανονικά, παραιτείται ή δηλώνει αποχώρηση από το πρωτάθλημα. Η αφαίρεση των δύο βαθμών ισχύει για μέχρι τρεις (3) αγώνες σε κάθε πρωτάθλημα (άρθρο 17 παρ. 2 του ΚΑΠ).

Για τη συμμετοχή ποδοσφαιριστών στους αγώνες, ισχύουν τα όσα ο ΚΑΠ ορίζει.

Β' ΦΑΣΗ ΠΑΙΔΙΚΟΥ: Με το πέρας της Α' φάσης ,οι δύο πρώτες (2) ομάδες του κάθε ομίλου περνάνε στη β' φάση.
Οι τέσσερις ομάδες, με το σχεδίασμά:
1ος του α' ομίλου – 2ος του β' ομίλου και 2ος του α' ομίλου - 1ος του β' ομίλου
Θα αγωνιστούν σε νοκ άουτ αγώνες (με ανάδειξη νικητή, σε περίπτωση ισοπαλίας θα χτυπηθούν πέναλτι, χωρίς παράταση) για την ανάδειξη των δύο (2) ομάδων που θα φτάσουν στον τελικό για την ανάδειξη του πρωταθλητή.
Οι αγώνες της Β' φάσης θα διεξαχθούν στις Αθλητικές Εγκαταστάσεις της Ένωσης.
ΤΕΛΙΚΟΣ : Οι δύο νικητές θα φτάσουν στον τελικό για την ανάδειξη του Πρωταθλητή. Ο ΤΕΛΙΚΟΣ αγώνας θα διεξαχθεί στις Αθλητικές Εγκαταστάσεις της Ένωσης

ΠΡΩΤΑΘΛΗΜΑ ΠΡΟΠΑΙΔΩΝ

α) Οι ομάδες θα αγωνιστούν σε δύο (2) ομίλους.

β) Στο πρωτάθλημα προπαίδων δικαίωμα συμμετοχής έχουν οι ποδοσφαιριστές γεννηθέντες από 01/01/ 2004 , 2005 και 2006 (μετά από απόφαση Ε.Ε./ΕΠΣΒ και εκπροσώπων σωματείων υποδομής).

γ) Το πρωτάθλημα θα διεξαχθεί σε δύο (2) γύρους .

δ) Οι ποδ/τές θα αγωνίζονται υποχρεωτικά με δελτίο αθλητικής ιδιότητας ΕΠΟ και Κατάσταση Υγείας

ε) Σε κάθε ομάδα θα συμμετάσχουν 11 ποδ/τές, οι αγώνες θα διεξάγονται σε κανονικό διαστάσεων γήπεδο, η διάρκεια των αγώνων θα είναι δύο ημίχρονα των 35' και θα χρησιμοποιείται κανονική μπάλα (5άρα).

στ) Τα γήπεδα τέλεσης των αγώνων θα είναι με φυσικό ή τεχνικό χλοοτάπητα και θα οριστούν με το αναλυτικό πρόγραμμα των αγώνων.

ζ) Οι αγώνες γίνονται σε δύο ημίχρονα των 35' λεπτών το καθένα.

η) Το σωματείο μπορεί να κάνει μέχρι επτά (7) αλλαγές.

θ) Κύπελλα και μετάλλια θα απονεμηθούν στην πρωταθλήτρια και δευτεραθλήτρια ομάδα

ι) Μετά από απόφαση της Ε.Ε/ΕΠΣΒ, στο πρωτάθλημα ΠΡΟΠΑΙΔΩΝ (ανδρικό) για την ποδ/κή περίοδο 2017-2018, μπορούν να συμμετάσχουν δυο (2) έως και τρία (3) κορίτσια αντίστοιχης ηλικίας.

κ) Η ομάδα που δεν κατέρχεται να αγωνιστεί ή παραιτηθεί από αγώνα ή αγώνες ή αποχωρήσει από το Πρωτάθλημα ή παρουσιάζεται στον αγωνιστικό χώρο με λιγότερους του ελάχιστου επιτρεπόμενου ορίου ποδοσφαιριστές για την έναρξή του, χωρίς να συντρέχουν λόγοι ανωτέρας βίας, τιμωρείται, με απώλεια των αγώνων και χρηματική ποινή του ποσού των 200€ για τον πρώτο αγώνα, 300€ για τον δεύτερο αγώνα και 500€ για τον τρίτο αγώνα. Αφαιρούνται επίσης δύο (2) βαθμοί από το βαθμολογικό πίνακα της τρέχουσας ποδοσφαιρικής περιόδου και δύο (2) βαθμοί από τον πίνακα βαθμολογίας της επόμενης περιόδου για κάθε αγώνα που η ομάδα δεν παρουσιάζεται κανονικά, παραιτείται ή δηλώνει αποχώρηση από το πρωτάθλημα. Η αφαίρεση των δύο βαθμών ισχύει για μέχρι τρεις (3) αγώνες σε κάθε πρωτάθλημα (άρθρο 17 παρ. 2 του ΚΑΠ).
Για τη συμμετοχή ποδοσφαιριστών στους αγώνες, ισχύουν τα όσα ο ΚΑΠ ορίζει.

Β' ΦΑΣΗ ΠΡΟΠΑΙΔΩΝ: Με το πέρας της Α' φάσης ,οι δύο πρώτες (2) ομάδες του κάθε ομίλου περνάνε στη β' φάση.
Οι τέσσερις ομάδες, με το σχεδίασμά:
1ος του α' ομίλου – 2ος του β' ομίλου και 2ος του α' ομίλου - 1ος του β' ομίλου
Θα αγωνιστούν σε νοκ άουτ αγώνες (με ανάδειξη νικητή, σε περίπτωση ισοπαλίας θα χτυπηθούν πέναλτι, χωρίς παράταση) για την ανάδειξη των δύο (2) ομάδων που θα φτάσουν στον τελικό για την ανάδειξη του πρωταθλητή.
Οι αγώνες της Β' φάσης θα διεξαχθούν στις Αθλητικές Εγκαταστάσεις της Ένωσης.
ΤΕΛΙΚΟΣ : Οι δύο νικητές θα φτάσουν στον τελικό για την ανάδειξη του Πρωταθλητή. Ο ΤΕΛΙΚΟΣ αγώνας θα διεξαχθεί στις Αθλητικές Εγκαταστάσεις της Ένωσης

ΠΡΩΤΑΘΛΗΜΑ JUNIOR’S

α) Στο πρωτάθλημα Junior's τα σωματεία θα αγωνίζονται σε γήπεδο 5 X 5 ή 7 X 7 ή στο μισό του κανονικού γηπέδου
- Όταν χρησιμοποιείται το 5 X 5, ο αριθμός των ποδ/των που θα αγωνίζονται θα είναι 5 + 1, τα δοκάρια θα έχουν διαστάσεις (2 X 3).
- Όταν χρησιμοποιείται το 7 X 7, ο αριθμός των ποδ/των που θα αγωνίζονται θα είναι 6 + 1, τα δοκάρια θα έχουν διαστάσεις (2 X 4)
- Όταν χρησιμοποιείται το μισό του κανονικού γηπέδου , ο αριθμός των ποδ/των που θα αγωνίζονται θα είναι 7 + 1, τα δοκάρια θα έχουν διαστάσεις (2 X 5).
- Στην ημιτελική και τελική φάση οι αγώνες θα διεξάγονται σε γήπεδο διαστάσεων 50 Χ 35 (6 + 1)

Σε όλες τις περιπτώσεις θα χρησιμοποιείται μπάλα 4άρα.
Εάν δεν υπάρχουν οι πιο πάνω προϋποθέσεις στους αγωνιστικούς χώρους, ο αγώνας θα κατακυρώνεται υπέρ του ανυπαίτιου σωματείου.	

β) Οι ομάδες θα χωριστούν σε τρεις (4) ομίλους.

γ) Στο πρωτάθλημα Junior s συμμετέχουν ποδ/τές γεννηθέντες από 01/01/ 2006, 2007 και 2008.

δ) Οι ποδ/τές θα αγωνίζονται υποχρεωτικά με Δελτίο Αθλητικής Ιδιότητας ΕΠΟ ή Βεβαίωση Συμμετοχής Ε.Π.Σ.Β και Κατάσταση Υγείας.

ε) Το πρωτάθλημα θα διεξαχθεί σε δύο (2) γύρους,

στ) Οι ποδ/τές οι γεννηθέντες το 2006, που θα αναγράφονται στην κατάσταση υγείας του πρωταθλήματος Junior's θα μπορούν να αγωνίζονται και στο πρωτάθλημα Προπαίδων, με την προϋπόθεση να έχουν περάσει 24 ώρες από την λήξη του πρώτου αγώνα.

ζ) Ποδοσφαιριστής που έχει το δικαίωμα συμμετοχής κατά την έναρξη των εν λόγω πρωταθλημάτων, διατηρεί αυτό μέχρι την λήξη των πρωταθλημάτων.

η) Οι αγώνες γίνονται σε δύο ημίχρονα των 25 λεπτών.

θ) Η αποζημίωση των διαιτητών για το πρωτάθλημα Junior’s  θα γίνεται με έξοδα της ΕΠΣΒ.

ι) το σωματείο μπορεί να κάνει απεριόριστες και επαναλαμβανόμενες αλλαγές για τα Junior’s

κ) κύπελλα και μετάλλια θα απονεμηθούν στην πρωταθλήτρια και δευτεραθλήτρια ομάδα.

λ) Μετά από απόφαση της Ε.Ε/ΕΠΟ, στο πρωτάθλημα JUNIOR’S (αντρικό) για την ποδ/κή περίοδο 2017-2018, μπορούν να συμμετάσχουν δυο (2) έως και τέσσερα (4) κορίτσια αντίστοιχης ηλικίας.

μ) Η ομάδα που δεν κατέρχεται να αγωνιστεί ή παραιτηθεί από αγώνα ή αγώνες ή αποχωρήσει από το Πρωτάθλημα ή παρουσιάζεται στον αγωνιστικό χώρο με λιγότερους του ελάχιστου επιτρεπόμενου ορίου ποδοσφαιριστές για την έναρξή του, χωρίς να συντρέχουν λόγοι ανωτέρας βίας τιμωρείται, με απώλεια των αγώνων και χρηματική ποινή του ποσού των 200€ για τον πρώτο αγώνα, 300€ για τον δεύτερο αγώνα και 500€ για τον τρίτο αγώνα. Αφαιρούνται επίσης δύο (2) βαθμοί από το βαθμολογικό πίνακα της τρέχουσας ποδοσφαιρικής περιόδου και δύο (2) βαθμοί από τον πίνακα βαθμολογίας της επόμενης περιόδου για κάθε αγώνα που η ομάδα δεν παρουσιάζεται κανονικά, παραιτείται ή δηλώνει αποχώρηση από το πρωτάθλημα. Η αφαίρεση των δύο βαθμών ισχύει για μέχρι τρεις (3) αγώνες σε κάθε πρωτάθλημα (άρθρο 17 παρ. 2 του ΚΑΠ).

Β' ΦΑΣΗ JUNIOR'S : Με το πέρας της Α’ φάσης , οι δυο (2) πρώτες ομάδες των τεσσάρων ομίλων περνάνε στη β’ φάση.
Οι πιο πάνω οκτώ (8) ομάδες, μετά από κλήρωση (τέσσερα ζευγάρια), θα αγωνιστούν σε νοκ άουτ αγώνες ( με ανάδειξη νικητή). Σε περίπτωση ισοπαλίας θα χτυπηθούν πέναλτι, χωρίς παράταση.
Οι αγώνες της Β’ φάσης θα διεξαχθούν στις Αθλητικές Εγκαταστάσεις της Ένωσης.

Γ’ ΦΑΣΗ JUNIOR'S: Οι τέσσερις (4) νικητές, μετά από κλήρωση, θα αγωνιστούν σε νοκ άουτ αγώνες( με ανάδειξη νικητή), για την ανάδειξη των δύο(2) ομάδων που θα φτάσουν στον τελικό για την ανάδειξη του πρωταθλητή.
Οι αγώνες της Γ’ φάσης θα διεξαχθούν στις Αθλητικές Εγκαταστάσεις της Ένωσης.
ΤΕΛΙΚΟΣ : Οι δύο νικητές θα φτάσουν στον τελικό για την ανάδειξη του Πρωταθλητή. Ο ΤΕΛΙΚΟΣ αγώνας θα διεξαχθεί στις Αθλητικές Εγκαταστάσεις της Ένωσης

Με τιμή
Για την Ε.Ε.

Ο Πρόεδρος                                 Ο Γ. Γραμματέας 

Κωνσταντίνος Νίκας                              Σπυρίδων Σακάτης